  Виталий Пронин Удмуртилэн Тӧроезлэсь ужзэ быдэсъясь Александр Бречалов туннэ пумиськылӥз Россиысь Сюресъёсъя агентствоен кивалтӥсен Роман Старовойтэн. Москваысь кунолэн сюресэз Казань-Новосибирск пыр ортче, озьы со «Кышкыт луисьтэм но ӟеч сюресъёс» проектлэсь быдэсъяськемзэ эскере.Проект быдэсъяськоз 2025-тӥ арозь, со малпамын сюресъёс вылын шуккиськон учыръёс ӧжытгес мед кылёзы шуыса. Та проект чотын шаерысьтымы сюресъёс но выльдэмын-тупатъямын луозы. Вылӥ кивалтӥсьёс туннэ эскеризы Ижевскысь Карл Либкнехт, Удмуртской, 9-тӥ Январь ульчаосысь но Воткинской шоссеысь выль асфальтлэсь ӟечлыксэ. Лэсьтэм сюресъёсты 4 ар эскерыса возёзы. Со понна нимысьтыз комиссия кылдытэмын.Валентина Емельянова   